CELEX: 31998R0955
Language: hr
Date: 1998-04-29 00:00:00
Title: Uredba Komisije (EZ) br. 955/98 od 29. travnja 1998. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               86
            
         31998R0955
   
               L 133/12
            
            
               SLUŽBENI LIST EUROPSKE UNIJE
            
            
               29.04.1998.
            
         
      UREDBA KOMISIJE (EZ) br. 955/98
   od 29. travnja 1998.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o zajedničkoj carinskoj tarifi, kako je zadnje izmijenjena Uredbom Komisije (EZ) br. 2509/97 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je prihvaćeno da u skladu s odredbama članka 12. stavka 6. Uredbe Vijeća (EEZ) br. 2913/92 o Carinskom zakoniku Zajednice (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odjela za tarifnu i statističku nomenklaturu Odbora za carinski zakonik,
   DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 1998.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 345, 16.12.1997., str. 44.
   
      (3)  SL L 302, 19.10.1992., str. 1.
   PRILOG
   
               Naziv
            
            
               Razvrstavanje
               (oznaka KN)
            
            
               Razlog
            
         
               (1)
            
            
               (2)
            
            
               (3)
            
         
               
                           1.
                        
                        
                           Bežični komplet stereo naglavnih slušalica koji se sastoji od:
                           
                                       —
                                    
                                    
                                       naglavnih slušalica na baterije s ugrađenim visokofrekventnim radioprijamnikom,
                                    
                                 
                                       —
                                    
                                    
                                       visokofrekventnog radioodašiljača s tri kanala dometa 100 m, i
                                    
                                 
                                       —
                                    
                                    
                                       pretvornika za povezivanje odašiljača s raznim audiouređajima.
                                    
                                 
                     
            
               8518 30 80
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 4. uz odjeljak XVI. i tekstom oznaka KN 8518, 8518 30 i 8518 30 80.
            
         
               
                           2.
                        
                        
                           Audiofrekventni uređaj s procesorom zvuka, koji prima i pretvara signale iz različitih izvora (npr. CD-playera, videorekordera i filmskih projektora) u zvučne signale.
                           Ima sljedeće funkcije:
                           
                                       —
                                    
                                    
                                       simulaciju zvučnog okruženja (npr. akustika u crkvi ili diskoteci), i
                                    
                                 
                                       —
                                    
                                    
                                       pojačavanje audiofrekvencije.
                                    
                                 
                     
            
               8543 89 95
            
            
               Razvrstavanje se utvrđuje u skladu s odredbama Općih pravila 1., 3.c i 6. o tumačenju kombinirane nomenklature i tekstom oznaka KN 8543, 8543 89 i 8543 89 95.
               Glavnu funkciju nije moguće odrediti.